Oficiālais Vēstnesis L 153 , 30/04/2004 Lpp. 0019 - 0029



Komisijas Regula (EK) Nr. 816/2004 (2004. gada 29. aprīlis), ar ko groza Regulu (EK) Nr. 2707/2000, kurā izklāstīti noteikumi par Padomes Regulas (EK) Nr. 1255/1999 piemērošanu attiecībā uz Kopienas atbalstu piena un dažu piena produktu piegādē izglītības iestāžu skolēniem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1] un jo īpaši tās 15. pantu un 47. panta otro ievilkumu, tā kā: (1) Uzturoties brīvlaika nometnēs, skolēniem nav tiesību saņemt atbalstu, ko piešķir saskaņā ar Komisijas Regulu (EK) Nr. 2707/2000 [2]. Lai precizētu šā noteikuma piemērošanas kārtību, jāuzsver, ka skolēni šo atbalstu var saņemt mācību laikā skolā. Turklāt kopējais mācību ilgums dienās visās dalībvalstīs jāapstiprina izglītības valsts pārvaldes iestādei vai izglītības iestādei, atskaitot brīvdienu laiku. (2) Lai nodrošinātu, ka produkti, par kuriem var saņemt atbalstu saskaņā ar Regulu (EK) Nr. 2707/2000, ir īpaši veselīgi, tiem jābūt pagatavotiem saskaņā ar prasībām, kuras noteiktas Padomes 1992. gada 16. jūnija Direktīvā 92/46/EEK, kas nosaka veterinārsanitāros noteikumus par neapstrādāta piena, termiski apstrādāta piena un piena produktu ražošanu un laišanu tirgū [3], un uz tiem ir minētajā direktīvā noteiktais sanitārais marķējums. (3) Sakarā ar jaunu dalībvalstu pievienošanos, ņemot vērā nepieciešamību tajās nodrošināt tirgus līdzsvaru un patēriņa tradīcijas, tiesības saņemt atbalstu jāpiešķir vēl dažiem produktiem. Atbalsta apjomi jānosaka, ņemot vērā šo produktu sastāvdaļu vērtību, kas ir no piena. (4) Jāiekļauj pārejas noteikums, lai palīdzētu nacionālajām administrācijām un par shēmas ieviešanu atbildīgajiem pareizi aprēķināt atbalsta maksājumus gadījumam, ja 2003./2004. mācību gada beigās atbalsta apjoms tiktu mainīts. (5) Lai dalībvalstīs administrēšanu vienkāršotu, jārada iespējas atbalsta apjomu aprēķināt pēc pieprasītāja skolēnu sarakstiem, gadījumos, kad atbalstu pieprasa produktu piegādātājs vai organizācija, kas darbojas vienas vai vairāku skolu vai izglītības iestāžu vārdā. (6) Dalībvalstu noteiktās maksimālās cenas, ko var maksāt atbalsta saņēmējiem, kontrolei tiek paziņotas Komisijai. Jānosaka šādas informācijas sniegšanas periodiskums. (7) Regulā (EK) Nr. 2707/2000 noteikts, ka jāziņo par faktiski subsidētajiem, nevis maksimāli pieļaujamajiem daudzumiem. Pēdējam jābūt zināmam, lai varētu novērtēt shēmas uzsākšanu. (8) Lai garantētu šīs atbalsta shēmas vienādu piemērošanu, attiecībā uz nenogatavinātu sieru jāprecizē, ka atbalstu var saņemt tikai par nearomatizētu sieru. Tādēļ būtu jāgroza Regulas (EK) Nr. 2707/2000 pielikums. Tomēr šim grozītajam noteikumam būtu jāstājas spēkā tikai ar nākamo mācību gadu. (9) Tādēļ attiecīgi jāgroza Regula (EK) Nr. 2707/2000. (10) 10) Piena un piena produktu pārvaldības komiteja tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU. 1. pants Regulu (EK) Nr. 2707/2000 groza šādi: 1. Regulas 2. panta 2. punktu aizstāj ar šādu punktu: "2. Atbalsta saņēmēji, kas minēti 1. punktā, atbalstu saņem visā mācību laikā. Kopējais mācību ilgums dienās jāapstiprina izglītības valsts pārvaldes iestādei vai izglītības iestādei, atskaitot brīvdienu laiku. Skolēni atbalstu nesaņem, uzturoties skolu vasaras brīvlaika nometnēs, kuras organizē izglītības iestāde vai attiecīgā izglītības pārvaldes iestāde." 2. Regulas 3. pantu groza šādi: a) 1. un 2. punktu aizstāj ar šādiem punktiem: "1. Dalībvalstis maksā atbalstu par I un V kategorijas produktiem, kas uzskaitīti I pielikumā. 2. Dalībvalstis var maksāt atbalstu par I pielikumā uzskaitītajiem II, III, IV un VI–XII kategorijas produktiem." b) šā panta 4. punktu aizstāj ar šādu punktu: "4. Dalībvalstis var atļaut uz vienu kilogramu I–VII kategorijas produktu pievienot līdz 5 mg fluora." c) pievieno šādu 6. punktu: "6. Atbalstu var piešķirt tikai par šīs Regulas I pielikumā uzskaitītajiem produktiem, ja tie atbilst Padomes Direktīvā 92/46/EEK [4] noteiktajām prasībām, jo īpaši prasībām, kas attiecas uz to pagatavošanu akreditētā iestādē un sanitāro marķējumu, kas noteikts minētās direktīvas C pielikuma IV nodaļas A iedaļā." 3. Regulas 4. pantu groza šādi: a) šā panta 1. punktu aizstāj ar šādu punktu: "1. Šīs regulas II pielikumā noteikti atbalsta apjomi laikā no 2004. gada 1. maija līdz 2004. gada 30. jūnijam, no 2004. gada 1. jūlija līdz 2005. gada 30. jūnijam, no 2005. gada 1. jūlija līdz 2006. gada 30. jūnijam, no 2006. gada 1. jūlija līdz 2007. gada 30. jūnijam un no 2007. gada 1. jūlija." b) panta 3. punktu aizstāj ar šādu punktu: "3. Ja EUR izteikto atbalsta apjomu groza, tad visiem attiecīgajā mēnesī piegādātajiem daudzumiem piemēro likmi, kas bijusi spēkā šā mēneša pirmajā dienā. Tomēr 2003./2004. mācību gadā atbalsta apjoma likmi, kas ir spēkā jūnija pirmajā dienā, var izmantot arī jūlijā, ja mācību gads dalībvalstī beidzas jūlijā." 4. Regulas 5. pantu aizstāj ar šādu pantu: "5. pants 1. Lai izpildītu prasību par 0,25 litru maksimālo daudzumu, kas minēts Regulas (EK) Nr. 1255/1999 14. panta 4.punktā, kopējo piena produktu daudzumu, par kuru var pretendēt uz atbalstu, aprēķina periodam, uz ko konkrētais pieteikums attiecas, pamatojoties uz izglītības iestādes sarakstā esošo audzēkņu skaitu, bet gadījumos, kad piemēro 6. panta 2. punkta c) un d) apakšpunktu, — pamatojoties uz pieteikuma iesniedzēja skolnieku sarakstā esošo skolnieku skaitu. 2. Attiecībā uz I pielikumā uzskaitītajiem VIII–XII kategorijas produktiem aprēķiniem izmanto šādas vienādības: a) VIII kategorijai: 100 kg = 300 kg pilnpiena; b) IX kategorijai: 100 kg = 765 kg pilnpiena; c) X kategorijai: 100 kg = 850 kg pilnpiena; d) XI kategorijai: 100 kg = 935 kg pilnpiena; e) XII kategorijai: 100 kg = 750 kg pilnpiena." 5. Regulas 14. panta 1. punktu aizstāj ar šādu punktu: "1. Dalībvalstis veic visus vajadzīgos pasākumus, lai nodrošinātu atbalsta pienācīgu atspoguļojumu saņēmēja maksātajā cenā. Tālab viņi nosaka maksimālās cenas, kas skolēniem jāmaksā par dažādiem I pielikumā uzskaitītajiem produktiem, kas tiek pārdoti viņu teritorijā. Dalībvalstis katra mācību gada sākumā vai ne vēlāk kā līdz 1. oktobrim nosaka maksimālās cenas. Ja dalībvalstis šos produktus dod bez maksas, maksimālās cenas var nenoteikt." 6. Regulas 15. panta 2. punktu aizstāj ar šādu punktu: a) ar šādu apakšpunktu aizstāj a) apakšpunktu: "a) daudzumi, par ko maksāts atbalsts iepriekšējā mācību gada laikā, un maksimālai pieļaujamais daudzums" b) pievieno šādu c) apakšpunktu: "c) 14. panta 1. punkta otrajā daļā minētās maksimālās cenas kārtējā mācību gadā un liecības, kas to apstiprina." 7. Pielikumu aizstāj ar šīs regulas I pielikumu. 8. Regulas II pielikuma tekstu pievieno kā II pielikumu. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. maija. Tomēr gadījumos, kad atbalsts pirms šīs regulas spēkā stāšanās dienas piešķirts par aromatizētu nenogatavinātu sieru, kas pieder VI kategorijai Regulas (EK) Nr. 2707/2000 pielikumā, to var turpināt piešķirt līdz 2004. gada 31. augustam. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 29. aprīlī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. Regulā jaunākie grozījumi izdarīti ar Komisijas Regulu (EK) Nr. 1787/2003 (OV L 270, 121. lpp.). [2] OV L 311, 12.12.2000., 37. lpp. Regulā jaunākie grozījumi izdarīti ar Komisijas Regulu (EK) Nr. 1787/2003 (OV L 270, 121. lpp.). [3] OV L 268, 14.9.1992., 1. lpp. [4] OV L 268, 14.9.1992. -------------------------------------------------- I PIELIKUMS Produkti, par kuriem ir tiesības saņemt Kopienas atbalstu I kategorija a) termiski apstrādāts pilnpiens, kura tauku saturs atbilst Regulas (EK) Nr. 2597/97 3. panta 1. punkta b) apakšpunktā noteiktajām prasībām b) termiski apstrādāts, ar šokolādi vai citādi aromatizēts piens, kurā a) punktā norādītā piena masas daļa ir vismaz 90 % c) pilnpiena jogurts, kas iegūts no a) punktā minētā piena II kategorija a) termiski apstrādāts piens ar tauku saturu vismaz 3 % b) termiski apstrādāts, ar šokolādi vai citādi aromatizēts piens, kurā a) punktā norādītā piena masas daļa ir vismaz 90 % c) Piimä/filmjölk vai pilnpiena jogurts, kas iegūts no a) punktā minētā piena III kategorija a) termiski apstrādāts piens ar tauku saturu vismaz 2,5 % b) termiski apstrādāts, ar šokolādi vai citādi aromatizēts piens, kurā a) punktā norādītā piena masas daļa ir vismaz 90 % c) jogurts, kas iegūts no a) punktā minētā piena IV kategorija a) termiski apstrādāts piens ar tauku saturu vismaz 2,0 % b) termiski apstrādāts, ar šokolādi vai citādi aromatizēts piens, kurā a) punktā norādītā piena masas daļa ir vismaz 90 % c) jogurts, kas iegūts no a) punktā minētā piena V kategorija a) termiski apstrādāts puskrejots piens, kura tauku saturs atbilst Regulas (EK) Nr. 2597/97 3. panta 1. punkta c) apakšpunktā noteiktajām prasībām b) termiski apstrādāts, ar šokolādi vai citādi aromatizēts puskrejots piens, kurā a) punktā norādītā piena masas daļa ir vismaz 90 % c) puskrejota piena jogurts, kas iegūts no a) punktā minētā piena d) Piimä/fil ar tauku saturu vismaz 1,5 % VI kategorija a) termiski apstrādāts piens ar tauku saturu vismaz 1 % b) termiski apstrādāts, ar šokolādi vai citādi aromatizēts piens, kurā a) punktā norādītā piena masas daļa ir vismaz 90 % c) jogurts, kas iegūts no a) punktā minētā piena VII kategorija a) termiski apstrādāts vājpiens, kura tauku saturs atbilst Regulas (EK) Nr. 2597/97 3. panta 1. punkta d) apakšpunktā noteiktajām prasībām b) termiski apstrādāts, ar šokolādi vai citādi aromatizēts piens, kurā a) punktā norādītā piena masas daļa ir vismaz 90 % c) vājpiena jogurts, kas iegūts no a) punktā minētā piena d) Piimä/fil ar tauku saturu zem 1,5 % VIII kategorija Nearomatizēti [1] nenogatavināti un nogatavināti sieri, kuru sausnā tauku masas daļa ir vismaz 40 % IX kategorija Sieri, izņemot tādus nenogatavinātus un nogatavinātus sierus, kuru sausnā tauku masas daļa ir vismaz 45 % X kategorija Siers Grana Padano XI kategorija Siers Parmigiano-Reggiano XII kategorija Siers Halloumi. [1] Šajā kategorijā "nearomatizēts siers" nozīmē, ka tas iegūts tikai no piena, un ir pieļaujams, ka tiek pievienotas tikai tā ražošanai nepieciešamās vielas, ievērojot nosacījumu, ka šīs vielas neizmanto kādas piena sastāvdaļas pilnīgai vai daļējai aizstāšanai. -------------------------------------------------- II PIELIKUMS A. Atbalsta likmes laikā no 2004. gada 1. maija līdz 2004. gada 30. jūnijam: a) EUR 23,24/100kg par I kategorijas produktiem b) EUR 21,82/100kg par II kategorijas produktiem c) EUR 20,41/100kg par III kategorijas produktiem d) EUR 19,00/100kg par IV kategorijas produktiem e) EUR 17,58/100kg par V kategorijas produktiem f) EUR 16,17/100kg par VI kategorijas produktiem g) EUR 13,34/100kg par VII kategorijas produktiem h) EUR 69,72/100kg par VIII kategorijas produktiem i) EUR 177,79/100kg par IX kategorijas produktiem j) EUR 197,54/100kg par X kategorijas produktiem k) EUR 217,29/100kg par XI kategorijas produktiem l) EUR 174,30/100kg par XII kategorijas produktiem. B. Atbalsta likmes laikā no 2004. gada 1. jūlija līdz 2005. gada 30. jūnijam: a) EUR 21,69/100kg par I kategorijas produktiem b) EUR 20,39/100kg par II kategorijas produktiem c) EUR 19,08/100kg par III kategorijas produktiem d) EUR 17,78/100kg par IV kategorijas produktiem e) EUR 16,47/100kg par V kategorijas produktiem f) EUR 15,17/100kg par VI kategorijas produktiem g) EUR 12,56/100kg par VII kategorijas produktiem h) EUR 65,07/100kg par VIII kategorijas produktiem i) EUR 165,93/100kg par IX kategorijas produktiem j) EUR 184,37/100kg par X kategorijas produktiem k) EUR 202,80/100kg par XI kategorijas produktiem l) EUR 162,68/100kg par XII kategorijas produktiem. C. Atbalsta likmes laikā no 2005. gada 1. jūlija līdz 2006. gada 30. jūnijam: a) EUR 20,16/100kg par I kategorijas produktiem b) EUR 18,95/100kg par II kategorijas produktiem c) EUR 17,76/100kg par III kategorijas produktiem d) EUR 16,57/100kg par IV kategorijas produktiem e) EUR 15,39/100kg par V kategorijas produktiem f) EUR 14,17/100kg par VI kategorijas produktiem g) EUR 11,78/100kg par VII kategorijas produktiem h) EUR 63,48/100kg par VIII kategorijas produktiem i) EUR 161,87/100kg par IX kategorijas produktiem j) EUR 179,86/100kg par X kategorijas produktiem k) EUR 197,85/100kg par XI kategorijas produktiem l) EUR 158,70/100kg par XII kategorijas produktiem. D. Atbalsta likmes laikā no 2006. gada 1. jūlija līdz 2007. gada 30. jūnijam: a) EUR 18,61/100kg par I kategorijas produktiem b) EUR 17,52/100kg par II kategorijas produktiem c) EUR 16,43/100kg par III kategorijas produktiem d) EUR 15,34/100kg par IV kategorijas produktiem e) EUR 14,25/100kg par V kategorijas produktiem f) EUR 13,16/100kg par VI kategorijas produktiem g) EUR 10,97/100kg par VII kategorijas produktiem h) EUR 55,83/100kg par VIII kategorijas produktiem i) EUR 142,37/100kg par IX kategorijas produktiem. j) EUR 158,19/100kg par X kategorijas produktiem k) EUR 174,00/100kg par XI kategorijas produktiem l) EUR 139,58/100kg par XII kategorijas produktiem. E. Atbalsta likmes laikā pēc 2007. gada 1. jūlija: a) EUR 18,15/100kg par I kategorijas produktiem b) EUR 17,12/100kg par II kategorijas produktiem c) EUR 16,10/100kg par III kategorijas produktiem d) EUR 15,07/100kg par IV kategorijas produktiem e) EUR 14,04/100kg par V kategorijas produktiem f) EUR 13,01/100kg par VI kategorijas produktiem g) EUR 10,96/100kg par VII kategorijas produktiem h) EUR 54,45/100kg par VIII kategorijas produktiem i) EUR 138,85/100kg par IX kategorijas produktiem. j) EUR 154,28/100kg par X kategorijas produktiem k) EUR 169,70/100kg par XI kategorijas produktiem l) EUR 136,13/100kg par XII kategorijas produktiem. --------------------------------------------------